Buliccio

Buliccio (ò boliccio) o l'é unna paròlla do gatto che s'addeuvia pe ciammâ con desprexo unna persoña omosessuale, termine scompartio inte ben ben de varietæ da lengua ligure.

A l'é unna paròlla utilisâ ciù che atro comme insulto contra i òmmi omosessuali. A mainea rispettosa de ciammâ unn-a persoña atræta da-e persoñe do meximo sesso a l'é propio «omosessuale».

Inta lengua ligure, pe indicâ unna dònna omosessuale, se peu deuviâ a paròlla «lesbica», ch'a ne vëgne da l'italian. Segondo o Michelangelo Dolcino, in zeneise "puo" a no l'existe unna paròlla specifica pe indicâ e dònne omosessuale.

 Uxi 

Unna primma attestaçion letteräia do termine a se treuva solo che inta poexia Caffaro de l'Eugenio Montale, do 1972, dedicâ a-o scrittô e comediante Mario Maria Martini. Into detaggio, o poeta o reciamma chì a primma de L'Ultimo Doge, quande a-o Martini gh'é stæto criou sto titolo, pe-o Montale dovuo a-o grammo exito da representaçion ma, ciù de probabile, dito pe burla da un spettatô. O Montale, ch'o no l'ea goæi convinto de pubbricâ a poexia inta seu arrecuggeita L'opera in versi, o l'aiva à ògni mòddo cangiou l'esprescion con un gio de paròlle, ma in sciâ fin o l'é tornou a-a soluçion originale.

 Nòtte 

Categorîa:Sessuologia
Categorîa:Antropologîa colturâle